stanford-oval/wikipedia huggingface dataset:
בית הכנסת של פשטארז'בט
לקריאה נוספת

http://www.zsinagogak.hu/index.php/pesterzsebet/
http://zettvel.blogspot.com/2011/08/erzsebetfalva-elso-lakohaza-graner_29.html
https://www.darabanth.com/en/online-auction/371/categories~Hungarian-philately-and-postal-history/Private-souvenir-sheet ~ 55/2002-Pesterzsebeti-zsinagoga-4-db-os- ערכת זיכרון עם אותו מספר סידורי -20000 ~ II2165209 /
|  בודפשט  |
| --- | --- | --- |
| אתרים עיקריים | בניין הפרלמנט ההונגרי • בזיליקת אישטוון הקדוש • גבעת הטירה • ארמון בודה • ארמון שנדור • האי מרגיט • המוזיאון הלאומי של הונגריה • מוזיאון האמנויות היפות • מוזיאון הטכנולוגיה והתחבורה ההונגרי • ארמון גרשם • בית האופרה • כנסיית מתיאש • באסטיון הדייגים • פסל החירות • בית הקפה אבזיה • בית הקפה היפני • היכל האמנות (בודפשט) • טירת ויידהוניאד • אנדרטת המילניום • אוסף הטקסטיל של גולדברגר • תיאטרון האופרטה של בודפשט • תיאטרון ארקל • קפה ז'רבו • מסעדת גונדל • מרתף מתיאש • התיאטרון הלאומי (בודפשט) • גן החיות והבוטני (בודפשט) • אקווינקום |  |
| גשרי בודפשט | גשר מגיירי • גשר ארפאד • גשר מרגיט • גשר השלשלאות • גשר אליזבת • גשר החירות • גשר פטפי • גשר ראקוצי •  גשר הרכבת המחבר (הדרומי) • גשר הרכבת המחבר (הצפוני) |  |
| בתי כנסת ואתרים יהודיים | בית הכנסת הגדול של בודפשט • בית הכנסת ברחוב קזינצי • בית הכנסת רומבך • גטו בודפשט • בית הכנסת של ראקושפלוטה • בית הכנסת ברחוב פאווה • בית הכנסת בדרך פרנקל לאו • בית הכנסת בכיכר טלקי • בית הכנסת של אובודה • בית הכנסת של רחוב וישגראדי • בית הכנסת בדרך דוז'ה ג'רג' • בית הכנסת בבודהוואר • בית הכנסת באויפשט • בית הכנסת של פשטארז'בט • בית הכנסת של קבאניה • בית הכנסת של כיכר בתלן • המוזיאון והארכיון היהודי-הונגרי • המרכז לזיכרון ותיעוד השואה • בית הזכוכית (בודפשט) • בית המדרש לרבנים  בבודפשט • נעליים על הדנובה • בית כנסת בית שלום (בודפשט) • |  |
| בתי קברות יהודים | בית הקברות היהודי ברחוב קוזמה • בית הקברות היהודי ברחוב שלגוטאריאני • בית הקברות היהודי ברקושקרסטור • בית הקברות היהודי פרקשרט • בית הקברות היהודי ברחוב גראנאטוש • בית הקברות היהודי ברחוב צ'רס • בית הקברות היהודי של אובודה • בית הקברות היהודי של בודה • בית הקברות היהודי של ראקושליגט |  |
| תחבורה | כביש הטבעת • קלטי פאייאודבר • ניוגטי פאייאודבר • דלי פאייאודבר • הרכבת התחתית של בודפשט • נמל התעופה הבין-לאומי בודפשט פרנץ ליסט • רכבת הילדים של בודפשט • רכבת גלגלי שיניים (בודפשט) • שדרת הטבעת הונגריה • השדרה הקטנה (בודפשט) • השדרה הגדולה (בודפשט) • הרכבת הפרברית של בודפשט |  |
| כיכרות | כיכר בלאהה לואיזה • אוקטוגון (בודפשט) • כיכר הגיבורים • כיכר ניוגטי • כיכר דיאק פרנץ • כיכר החירות בבודפשט • כיכר ורשמארטי |  |
| ספא (מרחצאות) | ספא סנט לוקאץ' • ספא גלרט • ספא דגאי • מרחצאות פלטינוס • ספא סצ'ני |  |
| אחר | בודה (עיר) • פשט (הונגריה) • אובודה • אויפשט • דנובה • הפארק העירוני • פארק ממנטו • נפליגט • אוניברסיטת אטווש לוראנד • שדרות אנדראשי • יהדות הונגריה • השוק המרכזי של בודפשט • רחוב ואצי • אוניברסיטת בודפשט לטכנולוגיה ולכלכלה • אוניברסיטת מוהולי-נאג' לאמנות ועיצוב • היכל האמנות (בודפשט) |  |
ברכות הריח

| --- | --- |
 תלמוד בבלי:  מסכת ברכות, דף מ"ג, עמוד א' - דף מ"ג, עמוד ב'; דף נ"ב, עמוד ב' - דף נ"ג, עמוד א'
 משנה תורה:  ספר אהבה, הלכות ברכות, פרק ט'
 שולחן ערוך:  אורח חיים, סימן רט"ז - רי"ז
 
ברכות הריח הן קבוצת ברכות השייכות לברכות הנהנין, שתיקנו חז"ל לברך קודם שאדם מריח ריח טוב, בדומה לברכה ראשונה שקודם האכילה.
מקור ומהות הברכה

למרות שההנאה מהריח היא הנאה רוחנית, בכל זאת תקנו חז"ל לברך על הנאה זו, בתלמוד למדו כן מהפסוק ”כָּל הַנְּשָׁמָה תְּהַלֵּל יָהּ”, ודרשו חכמים: ”אֵיזֶהוּ דָּבָר שֶׁהַנְּשָׁמָה נֶהֱנֵית מִמֶּנּוּ וְאֵין הַגּוּף נֶהֱנֶה מִמֶּנּוּ? הֶוֵי אוֹמֵר: זֶה הָרֵיחַ”.
בניגוד לאכילה, על ברכת הריח לא תיקנו חז"ל לברך ברכה אחרונה, מכיוון שלאחר שמפסיקים להריח התענוג מסתלק ולא נשאר ממנו כלום.
בחז"ל נזכרו מספר תנאים הנדרשים על מנת לברך את ברכת הריח:
ריח שנועד להנאה מריחו הטוב, כגון: גינה עם צמחים שמפיצים ריח טוב, ברגע שיעבור ליד גינה זו ויהנה מריחה צריך לברך; עובר ליד חנות שמוכרת דברים שנועדו להפיץ ריח טוב, כגון סבונים וריח טוב נודף מהחנות, כל העובר ונהנה מהריח חייב לברך אף אם אינו קונה.
ריח מדברים שיש להם ריח טוב, אך זה לא ייעודם, ולכן כל מי שמריח את ריחם הטוב כל זמן שלא עשה מעשה כדי להריח אינו רשאי לברך, לדוגמה: פרי שעומד לאכילה ואינו עומד לריח, אינו יכול לברך על הנאתו מהריח. אך מכל מקום אם נוטלו בידו בפירש על מנת להריחו - נעשה על ידי זה כאילו עומד להריח, ומברך. אך ריח שנעשה על מנת להעביר ריח רע אינו מברך עליו אף אם נטלו על מנת להריח.
אדם שעובר ליד פרדס שריחו טוב לא מברך, כיוון שתכלית הפרדס היא לגדל פירות ולא לשם הריח, אך אם יתקרב להריח את הפרחים כיוון שעשה מעשה שהעניק לריח חשיבות, כבר אינו טפל וחובה לברך על ההנאה מהריח[דרוש מקור].
נוסחי הברכות

נוסח הברכה שתיקנו חז"ל לברך על הריח, תלוי בהתאם לחפץ שמפיץ את הריח, והוא כולל חמישה מיני סוגי ריחות:
נוסחי הברכות > מיני בשמים

על דברים ריחניים שאינם מין עשב או עץ מברכים ברכה זו: ”בָּרוּךְ אַתָּה ה' אֱלֹהֵינוּ מֶלֶךְ הָעוֹלָם בּוֹרֵא מִינֵי בְּשָׂמִים” ברכה זו משמשת גם כברכה כללית על ברכות הריח ולכן אם אינו יודע את סוג הדבר שמריח או שבטעות בירך ברכה זו במקום הברכה הראויה – יצא בדיעבד. בהבדלה של מוצאי שבת האשכנזים מברכים ברכה זו אפילו אם מברך על אחד משאר המינים מחשש שיש כאלו שאינם בקיאים בסוגי הבשמים וברכותיהם, ואם יטעו ויברכו על מין עץ “בורא עשבי בשמים”, או על מין עשב “בורא עצי בשמים” – לא יצאו, אבל ספרדים ובני עדות המזרח מברכים על כל מין את הברכה המתאימה לו ("עצי" או "עשבי").
נוסחי הברכות > עצי בשמים

אם הדבר הריחני הוא ממין המוגדר בהלכה כעץ, (דבר שאינו תמיד תואם את ההגדרה המדעית) לדוגמה הדס מברך ”בָּרוּךְ אַתָּה ה' אֱלֹהֵינוּ מֶלֶךְ הָעוֹלָם בּוֹרֵא עֲצֵי בְּשָׂמִים”. ברכה זו מברך גם על שמן זית כאשר לא עירבו בו דבר אחר אלא מדיף את ריחו הטבעי.
נוסחי הברכות > עשבי בשמים

אם הדבר הריחני הוא מדבר המוגדר כשיח או עשב ברכתו היא ”בָּרוּךְ אַתָּה ה' אֱלֹהֵינוּ מֶלֶךְ הָעוֹלָם בּוֹרֵא עִשְׂבֵי בְּשָׂמִים”.
נוסחי הברכות > הנותן ריח טוב בפירות

אם הדבר הריחני הוא פרי הראוי לאכילה בפני עצמו או בתערובת הברכה על ריחו היא ”בָּרוּךְ אַתָּה ה' אֱלֹהֵינוּ מֶלֶךְ הָעוֹלָם הַנּוֹתֵן רֵיחַ טוֹב בְּפֵרוֹת”.
ברכה זו מברכים רק כאשר מתחילה נטל לידו את הפרי כדי להריח בו. אך אם נטלו אך ורק כדי לאכלו ואגב כך גם נהנה מריחו אינו מברך.
נוסחי הברכות > בורא שמן ערב

על ריחו של שמן אפרסמון מברכים ”בָּרוּךְ אַתָּה ה' אֱלֹהֵינוּ מֶלֶךְ הָעוֹלָם בּוֹרֵא שֶׁמֶן עָרֵב”.
בסיבת הדבר שתקנו על שמן זה ברכה מיוחדת נחלקו הראשונים. יש המפרשים משום מעלתו של השמן קבעו לו ברכה מיוחדת, ויש המפרשים משום שאין ריחו מעצמו אלא נקלט בתוכו ומחמת פחיתותו קבעו לו ברכה מיוחדת.
ישנן דעות שאף אם שמו בשמים בשמן עד שקלט ריחם וסיננום, יברך על השמן ברכה זו. להלכה פסק השולחן ערוך שכדאי לא להריח שמן כזה כדי שלא להכניס עצמו לספק.
נוסחי הברכות > שנתן ריח טוב בפת

אם מריח לחם חם המדיף ריחו הטוב, יש דעות שמברך ”בָּרוּךְ אַתָּה ה' אֱלֹהֵינוּ מֶלֶךְ הָעוֹלָם שֶׁנָּתַן רֵיחַ טוֹב בַּפַּת”. ויש חולקים שאין לברך משום שאין זה ריח חשוב, ולכן אין להריח בו.
ריחות שאין מברכים עליהם

ריח הנעשה להפיג סרחון (לדוגמה של מת או בית הכסא).
ריח הנקלט בכלים (שאינו נחשב ריח עם מקור).
ריח הנמצא על אשה.
בשמים של עבודה זרה ושל מסיבת גויים.
ריח של אתרוג המיוחד לנטילה בחג הסוכות בארבעת המינים נחלקו הדעות אם מברכים עליו לכן אין להריח בו בשבעת ימי החג..
הערות שוליים

↑  תלמוד בבלי, מסכת ברכות, דף מ"ג, עמוד ב'
↑  ספר תהילים, פרק ק"נ, פסוק ו'
↑  שולחן ערוך, אורח חיים, סימן רי"ז, סעיף א' ובמשנה ברורה שם.
↑  שולחן ערוך, אורח חיים, סימן רט"ז, סעיף ב' ובביאור הלכה ד"ה כשנטלו.
↑  שולחן ערוך, אורח חיים, סימן רי"ז, סעיף ב' ובשער הציון טז, ובביאור הלכה ד"ה של בית הכסא.
↑  מעין ברכת "שהכל" על מאכלים.
↑  שולחן ערוך, אורח חיים, סימן רט"ז, סעיף ב'
↑  הרב אליעזר מלמד, דיני בשמים בהבדלה באתר פניני הלכה
↑  גמרא שם א
↑  משנה ברורה, סימן רט"ז, סעיף קטן ח'
↑  ויש גורסים אֲשֶׁר נָתַן – משנה ברורה שם ט בשם אליהו רבה
↑  גמרא שם וכהכרעת השולחן ערוך שם ד
↑  רש"י מסכת ברכות, דף מ"ג, עמוד א' ותלמידי רבנו יונה שם
↑  מאירי תלמוד בבלי, מסכת ברכות, דף מ"ג, עמוד א' וכן מובא בשם הלכות גדולות
↑  שולחן ערוך שם ו
1 2  רמ"א אורח חיים, סימן רט"ז, סעיף י"ד וכן בבית יוסף, אורח חיים, סימן רצ"ו
↑  משנה ברורה, סימן רט"ז, סעיף קטן נ"ה בשם בית יוסף
↑  הכל בשולחן ערוך סימן ריז
↑  שולחן ערוך רטז יד
| ברכות |
| --- | --- | --- |
| ברכות הנהנין | המוציא לחם מן הארץ • בורא מיני מזונות • בורא פרי הגפן • בורא פרי העץ • בורא פרי האדמה • שהכל נהיה בדברו  • ברכות הריח |  |
| ברכות השבח | אשר יצר • אלוהי נשמה • ברכות השחר • ברכת החמה • ברכת הלבנה • משנה הבריות • ברכת האילנות • ברכת הגומל • הטוב והמיטיב • ברכת הנסים • שהחיינו |  |
| ברכות הראייה | ברכת המלכים • ברכת הים הגדול • חכם הרזים • שחלק מחכמתו ליראיו • שנתן מחכמתו לבשר ודם • שככה לו בעולמו  • עושה מעשה בראשית • שכוחו וגבורתו מלא עולם • זוכר הברית • ברכת מחיה המתים •  אשר יצר אתכם בדין • מציב גבול אלמנה |  |
| ברכות המצוות | ברכות התורה • ברכת השחיטה • ברכת אירוסין • ברכת לשמור חוקיו • ברכת לישב בסוכה |  |
| ברכה אחרונה | ברכת המזון • מעין שלוש • בורא נפשות |  |
| ברכות שונות | ברכת בתולים • ברכת חתנים  • ברכת מעין שבע • ברוך דיין האמת • ברכת הגשמים • ברוך שפטרני מעונשו של זה • בורא מאורי האש • ברכת השיר • ברכת ברוך ה' לעולם • ברכת אבלים • ברכת רופא חולים |  |
| דינים כלליים | מאה ברכות • ברכה שאינה צריכה • ברכה לבטלה • הפסק • תוך כדי דיבור • שם ומלכות • שומע כעונה • ספק ברכות להקל • תדיר ושאינו  תדיר • עובר לעשייתן • ברכה הסמוכה לחברתה • עניית אמן • ברוך הוא וברוך שמו • סדר קדימה בברכות |  |
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
ג'ון מיליגן

ג'ון ג'ונס מיליגן (באנגלית: John Jones Milligan‏; 10 בדצמבר 1795 – 20 באפריל 1875) היה עורך דין ופוליטיקאי אמריקאי מווילמינגטון, דלאוור. הוא היה חבר במפלגה הוויגית, ושימש כחבר בית הנבחרים של ארצות הברית מדלאוור.
ביוגרפיה > ראשית חייו

מיליון נולד ב-10 בדצמבר 1795 במחוז ססיל, מרילנד.
ביוגרפיה > קריירה פוליטית

מיליגן ייצג שמונה שנים את דלאוור בבית הנבחרים של ארצות הברית. הוא נבחר כאנטי-ג'קסוני ב-1830, והפך לחבר במפלגה הוויגית כשהיא התארגנה, וכיהן מ-4 במרץ 1831 עד 3 במרץ 1839. לאחר שהובס בניסיונו להיבחר מחדש לכהונה חמישית, הוא מונה לשופט עמית של בית המשפט העליון של דלאוור ב-19 בספטמבר 1839 וכיהן עד 16 בספטמבר 1864, אז פרש.
ביוגרפיה > מוות ומורשת

מיליגן מת ב-20 באפריל 1875 בבית האבות שלו בפילדלפיה, פנסילבניה והוא קבור בבית הקברות וילמינגטון וברנדיווין בווילמינגטון.
ג'ורג'ו מטרביזונד

| --- | --- |

 לידה:  3 באפריל 1395 כרתים, ממלכת קנדיה, רפובליקת ונציה 
 פטירה:  1472 (בגיל 76 בערך) רומא, מדינת האפיפיור 
 השקפה דתית:  הכנסייה הקתולית 
 מקום לימודים:  אוניברסיטת פדובה 
 זרם:  הומניזם 
 עיסוק:  פילוסוף, סופר 
 מדינה:  האימפריה הביזנטית 
 
ג'ורג'ו מטרביזונד (ביוונית: Γεώργιος Τραπεζούντιος; ‏1395–1484) היה פילוסוף ומלומד יווני. נחשב לאחד מחלוצי הרנסאנס באיטליה.
הוא נולד באי כרתים למשפחה שמוצאה היה מן המושבה היוונית טרביזונד (כיום העיר טרבזון בטורקיה לחוף הים השחור), ומכאן הכינוי "ג'ורג'ו מטרביזונד". יש סבורים שהגיע לוונציה ב-1430 כדי לשמש כמזכירו של ההומניסט פרנצ'סקו בארבארו. אחרים סבורים כי הגיע לאיטליה אחרי ועידת פירנצה של הכנסייה הקתולית (1438–1439).
הוא למד לטינית אצל ויטורינו דה פלטרה, והתקדם עד כדי כך שכעבור שלוש שנים היה מסוגל ללמד ספרות לטינית ורטוריקה. יצאו לו מוניטין כמורה לפילוסופיה וכמתרגם של כתבי אריסטו מיוונית ללטינית, והוא נבחר לשמש כמזכירו של האפיפיור ניקולאוס החמישי, שהיה תלמיד נלהב של אריסטו.
חיבורו של ג'ורג'ו מטרביזונד על הבנת אריסטו ואפלטון, שבו מתח ביקורת חריפה על אפלטון, ותרגומיו של אריסטו ושל אפלטון, שלקו בחוסר דיוק, גרמו לסיכון מעמדו כמורה לפילוסופיה. אנאה סילביו פיקולומיני (האפיפיור פיוס השני לעתיד) נמנה עם אלה שמתחו ביקורת קשה על תרגומיו אלה, והוא היה נאלץ לעזוב את איטליה, אילולא זכה בתמיכתו של אלפונסו החמישי, מלך אראגון שפרש עליו את חסותו והעניק לו מקום בארמונו בנאפולי.
ב-1471 שב לרומא ופרסם את חיבורו הנודע על הדקדוק הלטיני, שהיווה גרסה חדשה של ספר הדקדוק הלטיני של פריסיאן מקיסריה. חיבורו זה, וחיבורו על עקרונות הרטוריקה היוונית, השיבו לקדמותו את המוניטין שלו, אפילו בעיני אלה שמתחו עליו ביקורת קשה לפני כן.
בשנותיו האחרונות, ג'ורג'ו מטרביזונד חי חיי עוני ומחסור ומת ברומא ב-1484.
ג'ון בליון

| --- | --- |

 לידה:  26 בדצמבר 1990 (בן 33) לונג איילנד, ארצות הברית 
 שם לידה:  ג'ונתן דייוויד בליון
 מוקד פעילות:  ארצות הברית 
 תקופת הפעילות:  מ-2011 
 מקום לימודים:  Sachem High School North, Five Towns College 
 סוגה:  מוזיקת פופ, רית'ם אנד בלוז, מוזיקת היפ הופ, מוזיקת נשמה 
 שפה מועדפת:  אנגלית 
 חברת תקליטים:  קפיטול רקורדס, Visionary Music Group 
 www.jonbellion.com
 
ג'ונתן דייוויד בליון (באנגלית:Jonathan David Bellion; נולד ב-26 בדצמבר 1990) הידוע בתור שם הבמה שלו ג'ון בליון (Jon Bellion) הוא זמר-יוצר, ראפר, פזמונאי ומפיק מוזיקלי אמריקאי.
ביוגרפיה

בליון נולד וגדל בעיירה לייק גרוב שבניו יורק. הוא ממוצא איטלקי ומשפחתו מגיעה מנאפולי. בליון, שהתלבט בין אהבתו לכדורסל ולמוזיקה במהלך התיכון, בחר להמשיך בקריירת המוזיקה שלו. לאחר התיכון, הוא נרשם לתוכנית המוזיקה בקולג' הפרטי "Five Towns" בניו יורק. בגיל 19, החליט לפרוש מהלימודים ולהתמקד בכתיבה מקצועית. הוא עבד תחת הפזמונאית ומנהלת בהאחים וורנר קארה דיוגארדי במשך שנה וחתם על הסכם באמצעות חברת ההוצאה לאור האישית שלה. באמצעות ניסיון זה למד בליון כיצד לכתוב שירים לאומנים שונים, בז'אנרים כמו רוק והיפ-הופ.
בליון הודיע שהוא נישא בתחילת שנת 2018 בתחילת השנה וכי הוא מזדהה כנוצרי.
קריירה מוזיקלית

הEP הראשון שלו, "Scattered Thoughts Vol. 1", יצא לאור בתחילת 2011 באמצעות עמוד הפייסבוק שלו והגיע ליותר מ11 אלף הורדות. בליון חתם בחברת התקליטים "Visionary Music group" והוציא לאור גרסת כיסוי לשיר "The Motto" של הזמר דרייק בדף היוטיוב של חברת התקליטים.
בשנת 2012, בליון כתב את הפזמון של השיר "The Monster", של הראפר אמינם והזמרת ריהאנה. שיר זה זכה בפרס הגראמי לשנת 2015 על שיתוף פעולה של ראפר וזמרת הטוב ביותר.
הEP השני שלו, אשר נקרא "Translations Through Speakers", יצא לאור ב-20 בפברואר 2013. הEP השלישי שלו, "The Separation" יצא לאור ב-10 בדצמבר 2013 והEP הרביעי שלו, אשר נקרא "The Definition" יצא לאור ב-23 בספטמבר 2014 יחד עם הסינגל "Luxury".
ב-אוקטובר 2014, בליון יצא לסיבוב ההופעות הראשון שלו, שנקרא "The Beautiful Mind Tour" וב-31 במרץ 2015 הכריז על סיבוב ההופעות השני שלו, "The Definition Tour".
בתחילת שנת 2015, בליון הוציא לאור מספר סינגלים הכוללים את "All Time Low" ואת "Woke the F*ck Up" באמצעות חברת התקליטים קפיטול רקורדס. בליון הופיע גם בסינגל Beautiful Now של הזמר זד, שיצא ב-15 במאי 2015. הוא הופיע גם בסינגל "Violence" של הראפר האמריקאי B.o.B.
בליון אישר כי אלבום הבכורה שלו "The Human Condition" אמור לצאת ב-10 ביוני 2016. הוא הוציא לאור שלושה סינגלים לקידום מכירות מהאלבום: "Guillotine", ב-13 באפריל 2016, "‎80's Films", ב-27 במאי 2016, ו-"Maybe IDK" ב-2 ביוני 2016. הסינגל המוביל מהאלבום "All Time Low" יצא ב-13 במאי 2016 והפך לסינגל המצליח ביותר שלו והגיע למקום ה-16 במצעד בילבורד הוט 100 והפך לאלבום פלטינה בארצות הברית ואוסטרליה. ב-10 ביוני יצא לאור האלבום "The Human Condition".
ב-9 בנובמבר 2018 בליון הוציא לאור את האלבום "Glory Sound Prep".
בשנת 2019, בליון לוהק לתפקיד מדבב בסרט דרגון בול סופר: ברולי כפריזה, אך נאלץ לוותר על התפקיד בשל חוסר בזמן. ב-13 במאי 2019, בליון הוציא לאור שיר יחד עם הדי ג'יי האמריקאי Illenium שנקרא "Good Things Fall Apart". הוא גם הוציא לאור שיר שנקרא "Crop Circles" ב-30 במאי 2019. בליון יצא בסיבוב ההופעות "The Glory Sound Prep" שהחל ב־12 ביוני והסתיים ב־12 בנובמבר של אותה שנה. הוא עזר להפיק ולכתוב סינגלים כמו "Stacy" ו-"Life Must Go On" מאת Quinn XCII,‏ ‎"Liar ו-Sameless מאת קמילה קאבלו, Graveyard מאת הלסי, "Memories" מאת מארון 5, "Holy" מאת ג'סטין ביבר, בהשתתפות צ'אנס הראפר. הוא כתב כ-5 שירים באלבום Justice של ג'סטין ביבר. הוא גם כתב והפיק יחד את "Vulnerable" מתוך האלבום Rare של סלינה גומז וכתב את הסינגל "Daisies" של קייטי פרי. בליון הופיע בשירו של לורנס 'False Alarms', שיצא לאור ב-22 ביולי 2021.
דיסקוגרפיה > אלבומי אולפן

2016: The Human Condition
2018: Glory Sound Prep
פרסים ומועמדויות

| שנה | פרס | קטגוריה | פרויקט | תוצאה |
| --- | --- | --- | --- | --- |
| 2017 | פרסי המוזיקה של MTV אירופה | אמן הפוש הטוב ביותר |  | מועמדות |
| 2022 | פרס גראמי | אלבום השנה | Justice | מועמדות |
| 2022 | פרסי המוזיקה במדיה של הוליווד | השיר המקורי הטוב ביותר בסרט דוקומנטרי | "My Mind & Me" | מועמדות |
| 2023 | פרס גראמי | אלבום השנה | Special | מועמדות |
| 2024 | פרס גראמי | הקלטת השנה | "Worship" | מועמדות |
| 2024 | פרס גראמי | אלבום השנה | World Music Radio | מועמדות |
ביאורים

1 2 3  בתור מפיק ופזמונאי
↑  בתור מפיק
הערות שוליים

↑  "Songwriter/Composer: Bellion Jonathan David". Broadcast Music, Inc. (BMI). נבדק ב-16 ביוני 2016. {{cite web}}:  (עזרה)
1 2  "Jon Bellion's Emotional, Inspiring Journey To The Top Of The Music Industry". Elite Daily. 2016-06-21. נבדק ב-2017-04-02.
↑  "Five Towns College Former Student Jon Bellion Wins A Grammy Award | Five Towns College". Five Towns College. 2015-02-09. נבדק ב-2017-04-02.
↑  Shawn Setaro. "Jon Bellion: From Pop Songs To Pixar". Forbes.com. נבדק ב-2020-04-12.
↑  "Conversations with my Wife" by Jon Bellion - Song Meanings and Facts, web.archive.org, ‏2020-02-19
↑  http://www.thesojourniwu.com/jon-bellions-glory-sound-prep-review/#:~:text=Jon%20Bellion%20is%20a%20self,anything%20he%20has%20previously%20released.
↑  Guarino, Nick. "Jon Bellion – The Motto (Drake Cover) : Chill Original Indie / R&B Cover". This Song is Sick. This Song is Sick. אורכב מ-המקור ב-12 בספטמבר 2014. נבדק ב-12 בספטמבר 2014. {{cite web}}:  (עזרה)
↑  Markman, Rob. "Meet Eminem And Rihanna's 'Monster' Songwriter". MTV. MTV News. נבדק ב-12 בספטמבר 2014. {{cite web}}:  (עזרה)
↑  Ramirez, Erica. "Jon Bellion, 'Simple and Sweet': Exclusive Video Premiere". Billboard. Billboard. נבדק ב-12 בספטמבר 2014. {{cite web}}:  (עזרה)
↑  Ortiz, Edwin. "Watch Jon Bellion's "Simple and Sweet" Video". Complex. נבדק ב-12 בספטמבר 2014. {{cite web}}:  (עזרה)
↑  "JON BELLION ANNOUNCES 2015 HEADLINING TOUR; RELEASES NEW SONG, "WOODSTOCK"". The Early Registration. נבדק ב-6 בפברואר 2016. {{cite web}}:  (עזרה)
↑  JonBellion's profile - Hear the worldâ€™s sounds, web.archive.org, ‏2014-08-05
↑  Osiel. "Osiel on Twitter: "Just finished watching it! Amazing. Was able to get this picture during the credits, for everyone asking who Jon voicesâ€Ś". Twitter.com. נבדק ב-2020-04-12.
↑  VisionaryMusicGroup (2019-05-30). "VisionaryMusicGroup on Twitter: ""Crop Circles" by @jonbellion is now available on all streaming services. #BeautifulMind "". Twitter.com. נבדק ב-2020-04-12.
↑  Bellion, Jon (2018-11-14). "The Glory Sound Prep Tour. Tickets on sale Friday". Twitter.com (באנגלית). נבדק ב-2020-01-03.
↑  Bellion, Jon (2019-11-12). "This era is over and I will be removing myself from socials for a while". @jonbellion (באנגלית). נבדק ב-2020-01-03.
↑  Justin Bieber (Ft. Chance the Rapper) – Holy (באנגלית), נבדק ב-2020-10-17
↑  Renshaw, David (5 באוקטובר 2017). "Here are all the nominations for the 2017 MTV EMAs". The Fader. נבדק ב-30 באוגוסט 2023. {{cite web}}:  (עזרה)
1 2  "Jon Bellion | Artist". The Recording Academy. נבדק ב-30 באוגוסט 2023. {{cite web}}:  (עזרה)
↑  Grein, Paul (3 בנובמבר 2022). "Rihanna, Lady Gaga & More Nominated for 2022 Hollywood Music in Media Awards: Full List". Billboard. נבדק ב-30 באוגוסט 2023. {{cite journal}}:  (עזרה)
| --- | --- |
בקרת זהויות :  GND: 1129288765  LCCN: no2017019327  MusicBrainz: 2bd8101a-11c3-42d5-a9bd-6a3b26445f7e  VIAF: 5954148753700341320008   WorldCat (עם VIAF): 5954148753700341320008
ברוך הגר

ערך זה עוסק באדמו"ר השני של חסידות ויז'ניץ. אם התכוונתם למשמעות אחרת, ראו .
רבי ברוך הגר (סיוון ה'תר"ה 1845, קאסוב - כ' בכסלו ה'תרנ"ג 1892) היה האדמו"ר השני בחסידות ויז'ניץ והרביעי בשושלת קוסוב-ויז'ניץ.
ביוגרפיה

נולד לרבי מנחם מנדל הגר מוויז'ניץ, ועל פי בקשת סבו רבי ישראל מרוז'ין הוא נקרא על שמו של רבי ברוך ממז'יבוז'. נישא לצפורה בתו של רבי אריה לייב מז'יטומיר בנו של רבי שמואל אבא מסלאוויטא נכדו של רבי פנחס מקוריץ.
לאחר פטירת אביו בכ"ט בתשרי ה'תרמ"ה הוא החל לשמש כאדמו"ר, אך סירב לנהוג בגינונים כמנהג אביו.
ככל בית קוסוב-ויז'ניץ, פיזר מכספו לצדקה, וכן היה נשיא כולל ויז'ניץ דרכו חילק סכומים גדולים לעניי ארץ ישראל.
כאביו וכזקנו המשיך בפיקוח על מצב הדת באזור. הוא אסר את שחיטתו של שוחט מסיגט, דבר שגרם למחלוקת חריפה עם רבי חנניה יום טוב ליפא טייטלבוים מסיגט שבהונגריה (כיום ברומניה), בעל ה"קדושת יום טוב" (אביו של רבי יואל טייטלבוים מחסידות סאטמר). לימינו של הרב מסיגט עמדו רבני הונגריה, ולימינו של הרבי מוויז'ניץ עמדו רבי יצחק אהרן איטינגא מלבוב, רבי יצחק שמלקיס מלבוב, רבי נפתלי צבי יהודה ברלין מוולוז'ין, רבי אברהם בנימין קלוגר מבראד ורבנים נוספים. אגב, אותו שוחט גרם למחלוקת נוספת בין בנו של ה"קדושת יום טוב", ובין בנו של רבי ברוך, רבי ישראל מוויז'ניץ. מחלוקת זו הונצחה בספרים מלחמת מצווה מצד רבה של סיגט, ואוהב משפט מצד ויז'ניץ.
על שמו נקראו רחוב "אמרי ברוך" בקריית ויז'ניץ בבני ברק, וקהילת "אמרי ברוך" של חסידות ויז'ניץ באלעד.
חיבורו

חתנו הרב מרדכי חודורוב קיבץ מאמרי תורתו בספר אמרי ברוך - ספר דרושים על פרשת השבוע, תנ"ך ומועדי ישראל. נדפס לראשונה בקולומיאה ה'תרע"ב.
שושלתו

רוב חסידיו פנו אל בנו רבי ישראל אך חלקם פנו לשאר בניו, שכיהנו גם הם כאדמו"רים בבוקובינה וגליציה.
רבי ישראל, ממלא מקום אביו בוויז'ניץ.
רבי חיים, אדמו"ר באנטניא.
רבי משה משאץ, האדמו"ר הראשון בחסידות שאץ ויז'ניץ. חתן רבי אברהם יהושע העשיל ממז'יבוז'.
רבי שמואל אברהם אבא מהורודנקה. חתן רבי משה מרדכי ממקארוב.
חוה אשת בן דודו של אביה, הרב שמואל דוב חודורוב, כיהן בפטריבה.
רייזל אשת הרב מרדכי חודורוב בן הרב חיים מאיר מברדיצ'ב, האדמו"ר מטאלנא-ויז'ניץ.
רבי יעקב יצחק דוד מסטורוז'ינץ, חתן רבי יששכר בער מדולינא. כיהן בסטרוז'ניץ ובטשודין. בנו - סופר היידיש ברוך הגר.
רבי פנחס מבורשה, חתן דודו רבי שמואל מסקאהל. כיהן גם בוישווה ובסיגט. בנו רבי אלתר מנחם מנדל, חתן דודו רבי ישראל, מילא את מקומו. נרצח בגטו סעליש (לפי גרסה אחרת באושוויץ).
רבי שרגא פייביש, אדמו"ר בזלישטשיק.
שיינדיל - אשת הרב שלום יוסף פרידמן מצ'רנוביץ, בנו של רבי ישראל פרידמן מסדיגורה.
רבי יחיאל מיכל מהורודונקה. מילא את מקום אחיו רבי שמואל אבא. היה חתנו של אחיו רבי חיים מאנטניא.
רבי שלום מדמיטש.
ספריו

אמרי ברוך, באתר היברובוקס
לקריאה נוספת

יצחק אלפסי תפארת שבמלכות: בית קוסוב - ויז’ניץ, תל אביב, תשכ"א
קדוש וברוך - תולדותיו, נתן אליהו רוט, בני ברק, תשס"ב.
הערות שוליים

↑  מלחמת מצווה
↑  אוהב משפט
| --- | --- |
בקרת זהויות :  NLI: 987007311549205171  LCCN: nr2004014100  VIAF: 263662765   WorldCat (עם VIAF): 263662765
ג'ים מצלר

| --- | --- |
אין תמונה חופשית
 לידה:  23 ביוני 1951 (בן 73) אונאונטה, ארצות הברית 
 מדינה:  ארצות הברית 
 תקופת הפעילות:  מ-1979 
 מקום לימודים:  דארטמות' קולג' 
 פרופיל ב-IMDb
 
ג'ים מצלר (באנגלית: Jim Metzler; נולד ב-23 ביוני 1951)
הוא שחקן קולנוע וטלוויזיה אמריקאי, מועמד פרס גלובוס הזהב על תפקידו בסרט " טקס" ושחקן המיני סדרה "צפון ודרום".
ביוגרפיה

מצלר נולד בעיר אונאונטה שבניו יורק.
שיחק בייסבול ב"דארטמות' קולג'" וגילה כישרון גדול בתפקיד הפיטצ'ר, לאחר שסיים את לימודיו קיבל מצלר הצעה לחוזה מקצועני בקבוצת ה"בוסטון רד סוקס", אולם הוא ויתר על ההצעה והלך ללמוד תיאטרון במטרה להפוך לשחקן.
לפני שהפך לשחקן שיחק בייסבול בליגת חובבים ושימש גם כשדר ספורט.
התחיל את דרכו בקולנוע, בסרטו של ארתור פן "ג'ורג'יה" ובדרמת ההתבגרות " טקס", בה שיחק בתפקיד שזיכה אותו במועמדות לפרס גלובוס הזהב לשחקן המשנה הטוב ביותר לצידו של מאט דילון.
לאחר מכן התפרסם מצלר במיני סדרת הדרמה "צפון ודרום" בתפקיד הפוליטיקאי ג'יימס האונטון.
מצלר התקשה לשחזר את הצלחותיו מתחילת שנות ה-80 והשתתף בתפקידי משנה בסרטים "צעד לא מחושב" (לצידו שחקן ותסריטאי הסרט בילי בוב תורנטון), "סודות אל איי", "גווייה על שפת הנהר" "שיחה קטלנית", "חם לתופך", "ילדי התירס 3" ו"נקודת מבט".
פילמוגרפיה

ג'ורג'יה (1981)
טקס (1982)
גווייה על שפת הנהר (1986)
חם לתופף (1988)
שיחה קטלנית (1989)
הזרם השני: אבודים בזמן (1992)
צעד לא מחושב (1992)
ילדי התירס 3 (1995)
סודות אל איי (1999)
מגידו: קוד אומגה 2 (2001)
נקודת מבט (2003)
חסדם של האמיש (2010) - סרט טלוויזיה
ג'ורג'ו בסטה

| --- | --- |

 לידה:  30 בינואר 1550 רוקפורצטה, ממלכת נאפולי 
 פטירה:  20 בנובמבר 1607 (בגיל 57) פראג, ממלכת בוהמיה 
 מדינה:  האימפריה הרומית הקדושה 
 השתייכות:  צבא האימפריה הרומית הקדושה 
 דרגה:  גנרל 
 פעולות ומבצעים
 המלחמה הארוכה  Battle of Guruslău  Battle of Mirăslău  מלחמות הדת בצרפת 
 
ג'ורג'ו בסטה
ג'ורג'ו בסטה (באיטלקית: Giorgio Basta;‏ 1544 - 20 בנובמבר 1607), היה רוזן חוסט, גנרל שעמד בראש צבא האימפריה הרומית הקדושה במלחמה הארוכה נגד האימפריה העות'מאנית.
ביוגרפיה

בסטה נולד ברוקפורצטה (Roccaforzata), באיטליה, אך מוצאו היה מהאצולה האלבנית והוא נודע בשנאתו להונגרים. בשנת 1600, על פי פקודתו, נשחטו הרומנים, הסרבים והיהודים שהיו בקלוז'.
מיכאי האמיץ פנה בבקשת עזרה לרודולף השני, קיסר האימפריה הרומית הקדושה ועל פי הוראתו סייע לו ג'ורג'ו בכיבוש המחודש של טרנסילבניה. לאחר שמיכאי האמיץ ניצח בקרב נוסף וכבש גם את השלטון בוולאכיה ציווה ג'ורג'ו על חייליו הולונים לרצוח אותו וכך בא הקץ על מיכאי האמיץ והניסיון לאחד את הנסיכויות הרומניות.
בתקופה הקצרה בה ניהל ג'ורג'ו את טרנסילבניה נוצרה בה אנרכיה רבתית, המקום היה לקן שודדים ורוצחים ואוכלוסיית המקום פחתה בשליש, כולל האצולה. בשנת 1603 במקומו לנסיך טרנסילבניה מונה מוזש סיקיי, אך הוא שלט תקופה קצרה.
בעקבות הניסיון שרכש ג'ורג'ו במלחמה, כתב כמה מדריכים צבאיים.